མོ་ནི་དེང་རབས་དང་དེང་རབས་རིང་ལུགས་ཕྱི་མའི་ཞིབ་འཇུག་བྱེད་ཐབས་དང་།ནང་སྒོས་སུ་མིའི་རིགས་རིག་པའི་འཇུག་ཐབས་ཀྱིས་བོད་ཀྱི་ཆོས་རིག་དང་སྤྱི་ཚོགས་ལ་ཞིབ་འཇུག་བྱེད་མཁན་ཞིག་ཡིན་ལ།ཞིབ་འཇུག་གི་ཁྱབ་ཁོངས་ནི།རྟེན་དང་རྟེན་ཁྱད་ཀྱི་འདུ་ཤེས།བོད་ལུགས་གསོ་རིག་གི་སྲོལ་རྒྱུན།ནང་བསྟན་རྩོམ་རིག་ལས་རྣམ་ཐར།མདོ་རྒྱུད་ཁྲོད་ཀྱི་སྐྱེས་མའི་གོ་ཐོབ་སོགས་ཡིན།བརྩམས་ཆོས་གཙོ་བོ་ནི་རང་རྣམ་དང་གསང་རྣམ་གྱིས་གཙོས་པའི་རྣམ་ཐར་རིགས་དང་གསོ་རིག་རྒྱུད་བཞི་ལ་ཞིབ་འཇུག་བྱས་པ་མང་ཞིང་།དེ་ལས་འཇིགས་མེད་གླིང་པའི་གསང་རྣམ་སྐོར་ལ་བྲིས་པ་གྲགས་པ་ཆེ་ཞིང་དེབ་དེའི་ཐད་རྩོད་གཞིའང་ཆེན་པོ་འདུགདེ་མིན་ཁོང་མོས་ཧཱན་ནཱ་ཧ་ཝེ་ཝིཀདང་ལྷན་དུབོད་ཀྱི་སྐྱེས་མཞེས་པའི་རྩོམ་བཏུས་བསྒྲིགས་ཤིང་།དེ་ཉིད༢༠༠༢ལོར།ཧུར་ས་ཊྀ་དཔེ་སྐྲུན་ཁངགིས་པར་དུ་བསྐྲུན།ད་དུངདྲན་པའི་མེ་ལོང་དུ་ཤར་བརྒྱ་གར་དང་བོད་བརྒྱུད་ནང་བསྟན་ཁྲོད་ཀྱི་དྲན་པ་ཉེར་བཞག་དང་དྲན་ཤེས་སྐོར་གྱི་དཔྱད་ཞིབཞེས་པ་རྩོམ་སྒྲིག་བྱས་ཤིང་སུ་ནེ་དཔེ་སྐྲུན་ཁངགིས་པར་དུ་བསྐྲུན་ཡོད།